Struktūrinė biologija

Struktūrinė biologija - molekulinės biologijos, biochemijos ir biofizikos šaka, tirianti makromolekulių, ypač baltymų ir nukleorūgščių, struktūrą. Struktūrinė biologija tiria, kaip šios molekulės įgyja savo savybes ir kaip pakitimai paveikia jų funkcijas. Kadangi makromolekulės atlieka daugelį funkcijų ląstelėse, jos yra daugelio biologų susidomėjimo objektas.

Makromolekulių funkcijas ir savybes smarkiai nulemia jų erdvinė - tretinė - struktūra, kurią lemia pirminė struktūra - kokie monomerai sudaro molekulę. Tačiau erdvinę struktūrą gali lemti ir aplinkos sąlygos - temperatūra, rūgštingumas.

Kadangi makromolekulės mažos, jų neįmanoma stebėti net per galingiausią šviesinį mikroskopą. Joms tirti taikoma elektroninė mikroskopija, kristalografija ir daugelis kitų metodų.

Kategorija:Molekulinė biologija